open-index/open-wikipedia-markdown huggingface dataset:
ג'קסון הייז

**ג'קסון ריד הייז** (באנגלית: **Jaxson Reed Hayes**; נולד ב-23 במאי 2000) הוא כדורסלן אמריקאי המשחק בקבוצת הלוס אנג'לס לייקרס מליגת הNBA, בעמדת הסנטר.

## קריירת תיכונים ומכללות
הייז נולד בעיר נורמן שבאוקלהומה, ובגיל 3 עבר עם משפחתו לסינסינטי, אוהיו. אביו, ג'ונתן הייז, שיחק בליגת ה-NFL בין השנים 1985–1996, בעמדת הטייט אנד. בשנת 2018 זכה הייז עם קבוצת הכדורסל של "תיכון מולר" באליפות התיכונים של אוהיו.

בקיץ 2018 החל ללמוד באוניברסיטת טקסס באוסטין, ובעונתו היחידה בקבוצת הכדורסל שלה רשם ממוצעים של 10.0 נקודות (ב-72.8% מהשדה), 5.0 ריבאונדים ו-2.2 חסימות למשחק. בסיום אותה עונה זכה בתואר הרוקי המצטיין של מחוז ה-Big 12, וכן נבחר לחמישייה השנייה של העונה ולחמישיית ההגנה הראשונה של העונה במחוז. באפריל 2019 הודיע על כוונתו לעזוב את האוניברסיטה כבר לאחר עונה אחת, ולהעמיד את עצמו לבחירה בדראפט ה-NBA.

## קריירה ב-NBA
בדראפט ה-NBA 2019 נלקח הייז בבחירה השמינית על ידי אטלנטה הוקס, ומיד הועבר בטרייד לניו אורלינס פליקנס, יחד עם ניקיל אלכסנדר-ווקר (הבחירה ה-17) ומרכוס לוסדה סילבה (הבחירה ה-35), בתמורה לדיאנדרה האנטר (הבחירה הרביעית), ג'ורדן בון (הבחירה ה-57) וסולומון היל. במשחקו הראשון ב-NBA, ב-18 באוקטובר 2019, קלע 19 נקודות (עם 9 מ-11 מהשדה) בהפסד קבוצתו מול גולדן סטייט ווריורס. לאורך אותה עונה שימש כמחליפו מהספסל של הסנטר דריק פייבורס, וקלע 7.4 נקודות בממוצע למשחק ב-67.2% קליעה מהשדה.

ב-6 ביולי 2023 חתם הייז על חוזה מינימום לשנתיים בלוס אנג'לס לייקרס שהשנה השנייה היא אופציית שחקן.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי אוקלהומה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוקלהומה: כדורסלנים
קטגוריה:כדורסלני אוניברסיטת טקסס באוסטין
קטגוריה:בחירות דראפט של אטלנטה הוקס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-2000
היילי קיוקו

**היילי קיוקו אלקרופט** (באנגלית: **Hayley Kiyoko Alcroft**; נולדה ב-3 באפריל 1991) היא זמרת-יוצרת, רקדנית ושחקנית אמריקאית.

## ביוגרפיה
קיוקו נולדה ב-3 באפריל 1991 בלוס אנג'לס, קליפורניה שבארצות הברית. אימה, שרה קוהארה היא מחליקה אמנותית וכוריאוגרפית, ואביה, הוא השחקן והקומיקאי ג'יימי אלקרופט. אמה ילידת קנדה ממוצא יפני ואביה הוא אמריקאי מאוהיו והוא ממוצא אנגלי וסקוטי. לקיוקו יש שני אחים, אליסיה ותאצ'ר.

עם סיום לימודי התיכון, היא התקבלה לבית הספר למוזיקה של קלייב דייוויס באוניברסיטת ניו יורק, בתחילה דחתה את הלימודים עד שבסופו של דבר ביטלה לגמרי עקב הזדמנויות למינוף הקריירה.

## קריירה
ב-12 במרץ 2013, היא הוציאה את המיני-אלבום הראשון שלה, *A Belle to Remember*.

ב-3 בפברואר 2015, היא הוציאה את המיני-אלבום השני שלה, *This Side of Paradise*.

ב-24 ביוני 2015, הוציאה את הסינגל "Girls Like Girls", שנכלל במיני-אלבום השני שלה. 

ב-30 בספטמבר 2016, היא הוציאה את המיני-אלבום השלישי שלה, *Citrine*.

ב-19 באוקטובר 2017, היא הוציאה את הסינגל "Feelings".

ב-11 בינואר 2018, היא הוציאה את הסינגל "Curious".

ב-30 במרץ 2018, היא הוציאה את אלבום המוזיקה הראשון שלה, *[[Expectations (אלבום של היילי קיוקו)|Expectations]]*.

ב-31 במאי 2018, הוציאה, בשיתוף פעולה עם קלאני, את הסינגל "What I Need".

בשנת 2019, הופיעה בקליפ לשיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.

ב-14 בינואר 2020 הוציאה את המיני-אלבום הרביעי שלה, *I'm Too Sensitive for This Shit*, שיצא על ידי חברות התקליטים אמפייר דיסטריביושן ואטלנטיק רקורדס. 

ב-30 באפריל 2021 הוציאה את הסינגל "Found My Friends", כחלק מתוך אלבום שני שעתיד לצאת. ב-1 ביוני 2021 יצא הסינגל השני "Chance". הסינגל השלישי שלה "Cherry", בשיתוף עם הזמרת פלטשר, יצא ב-16 בדצמבר 2021.

## חיים אישיים
קיוקו היא לסבית מוצהרת. היא יצאה מהארון בפני ההורים שלה כשהייתה בכיתה ו'.

## דיסקוגרפיה
### אלבומי אולפן
* 2018: *[[Expectations (אלבום של היילי קיוקו)|Expectations]]*
* 2022: *[[Panorama]]*

### מיני-אלבומים
* 2013: *A Belle to Remember*
* 2015: *This Side of Paradise*
* 2016: *Citrine* 
* 2020: *I'm Too Sensitive for This Shit*

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:מוזיקאיות אמריקאיות
קטגוריה:זמרות פופ אמריקאיות
קטגוריה:מוזיקאים אמריקאים
קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:שחקניות לסביות אמריקאיות
קטגוריה:מוזיקאים להט"בים אמריקאים
קטגוריה:זמרים להט"בים אמריקאים
קטגוריה:להט"ביות אמריקאיות
קטגוריה:מלחינות אמריקאיות
קטגוריה:רקדניות אמריקאיות
קטגוריה:אמניות אטלנטיק רקורדס
קטגוריה:במאיות וידאו קליפים
קטגוריה:במאי וידאו קליפים אמריקאים
קטגוריה:אמריקאיות ממוצא קנדי
קטגוריה:אמריקאים ממוצא יפני
קטגוריה:פעילות למען זכויות להט"ב בארצות הברית
קטגוריה:רקדנים להט"בים
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
לורים (תת-משפחה)

ממוזער|Chalcopsitta sintillata
**לורים** (שם מדעי: Loriinae) היא תת-משפחה ממשפחת הדרראים החיים ברחבי אוסטרליה, גינאה החדשה ובדרום-מזרח אסיה. בתוכה כלולים שלושה שבטים: לורים, תוכונים ותוכיי התאנים.

בני הקבוצה הם תוכים צבעוניים בינוניים בגודלם החיים באזורים טרופיים, בעיקר ביערות גשם טרופיים אך גם באזורים יבשים יותר כמו סוואנות, חופים וגדות נהר והתוכון האוסטרלי נודד במדבריות אוסטרליה בלהקות רועשות.

התוכים מקבוצה זו התפתחו ליניקת צוף או לאכילה של פירות קטנים או זרעים, אותם הם מפיצים בסביבה. לשם כך רבים מהם פיתחו לשון ארוכה והם בעלי "מברשות" על לשונם, באמצעותן נאספת האבקה.

חלק מהמינים מהווים חיות מחמד נפוצות.

## מיון
*שבט לורים (Loriini)
**סוג לורי הברונזה (*Chalcopsitta*) - בו 4 מינים.
**סוג לורי אדום (*Eos*) - בו 6 מינים.
**סוג ומין יחיד לוריס מקפץ *(Pseudeos fuscata*).
**סוג לורי שעיר לשון (*Trichoglossus*) - בו 7 מינים.
**סוג לורי ירוק (*Psitteuteles*) - בו 3 מינים.
**סוג לורי (*Lorius*) - בו 5 מינים.
**סוג ומין יחיד לורי הצווארון (*Phigys solitarius*).
**סוג לורי ויני (*Vini*) - בו 5 מינים.
**סוג לורי המסיכה (*Glossopsitta*) - בו 3 מינים.
**סוג *Charmosyna* - בו 14 מינים (ייתכן שנכחד אחד).
**סוג ומין יחיד לורי השזיפים (*Oreopsittacus arfaki*).
**סוג לורי צהוב-מקור (*Neopsittacus*) - בו 2 מינים.
*שבט תוכונים (Melopsittacini)
**סוג ומין יחיד תוכון מצוי (*Melopsittacus undulatus*)
*שבט תוכיי התאנים (Cyclopsittini)
**סוג *Cyclopsitta* - בו 2 מינים.
**סוג *Psittaculirostris* - בו 3 מינים.

## טקסונומיה

תת-משפחת ה**לוריים** (Loriinae) הוגדרה בשנת 1836 (תחילה בשמות *Loriana* ו-*Lorianae*) על ידי חוקר הטבע האנגלי **[[פריידו ג'ון סלבי]]** (Prideaux John Selby) בספרו "היסטוריה טבעית של תוכים" (*The Natural History of Parrots*). באופן מסורתי נחשבו הלוריים כחברים היחידים בתת-משפחה זו, או אף פוצלו למשפחה נפרדת - **[[לורידיים]]** (Loriidae). אולם, כיום הם מסווגים כ**שבט** בשם **[[לורים]]** (Loriini), המהווה חלק מתת-משפחה רחבה יותר (Loriinae).

מחקרים גנטיים חשפו כי הלוריים קרובים גנטית ל**[[תוכון מצוי|תוכון האוסטרלי]]** (*Melopsittacus undulatus*) ול**[[תוכי התאנים]]** (מהסוגים *Cyclopsitta* ו-*Psittaculirostris*). מינים אלו מרכיבים את שני השבטים הנוספים בתת-המשפחה: **[[מלופסיטסיני]]** (Melopsittacini) ו**[[ציקלופסיטסיני]]** (Cyclopsittini), בהתאמה.

תת-משפחת הלוריים היא אחת מחמש תת-המשפחות במשפחת ה**[[תוכיים]]** (Psittaculidae), לצד ה**[[דרראים]]** (Psittaculinae), ה**פלטיצרקיים** (Platycercinae), ה**פסיטצליים** (Psittacellinae) וה**אגפורניתיים** (Agapornithinae). משפחה זו, יחד עם שתי משפחות נוספות, מרכיבה את על-משפחת ה**[[תוכיים (על-משפחה)|תוכים האמיתיים]]** (Psittacoidea).
## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1836
קטגוריה:טקסונים שתוארו בידי ג'ון פריידוקס סלבי
לוגו רצף

[שמאל|ממוזער|400x400 פיקסלים| לוגו רצף המציג הבסיסים השמורים ביותר סביב קודון ההתחלה מכל ה-[mRNA האנושי (רצף הקונצנזוס של קוזאק). לציין כי הקודון לא מצויר בקנה מידה, אחרת האותיות AUG היו כל אחת בגובה 2 ביטים.]] 
בביואינפורמטיקה, **לוגו רצף** הוא ייצוג גרפי של שימור הרצף של נוקלאוטידים (ב-DNA/RNA) או חומצות אמינו (ברצפי חלבון). לוגו רצף נוצר מאוסף רצפים מעומדים ומתאר את רצף ההסכמה ואת מגוון הרצפים. לוגו רצף משמש גם לתיאור מאפיינים של הרצף כמו אתרי קישור לחלבון ב-DNA או יחידות פונקציונליות בחלבונים.

## קישורים חיצוניים

## הערות שוליים

קטגוריה:ביואינפורמטיקה
יאמה T80

ממוזער|300px|"יאמה T80"
**יאמה T80** (באנגלית: **Yema T80**) הוא קרוסאובר קומפקטי בעל מספר מאפייני SUV מתוצרת יצרנית כלי הרכב הסינית **Yema Auto**  (שם רשמי: Sichuan Yema Automobile Co., Ltd) אשר מיוצר משנת 2017 בסין.

## "יאמה T80"

* פלטפורמה משותפת לדגל יאמה T70.
* 5 דלתות - הצ'בק.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית
* קיבולת מכל דלק - 60 ליטר.
* 6 רמות גימור.
* מחיר היחידה נע בין 89,900–129,800 רנמינבי (שנת 2017, בסין).

## מכירות

* 7,174 יחידות - שנת 2017.
* 8,067 יחידות - שנת 2018.

## ראו גם
* קרוסאובר
* יאמה T70
* יאמה ספיקה

## קישורים חיצוניים

* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2017
קטגוריה:כלי רכב המיוצרים בסין
גרייס קרטר

**גרייס קרטר** (באנגלית: **Grace Carter**; נולדה ב-26 במאי 1997) היא זמרת-יוצרת בריטית.

## ביוגרפיה
קרטר נולדה ב-26 במאי 1997 בלונדון שבממלכה המאוחדת.

כשהייתה בת 8, היא עברה לגור לברייטון עם אמה. מאוחר יותר, היא חזרה לגור בלונדון.

סינגל הבכורה שלה, "Silence", יצא במאי 2017.

באוקטובר 2017, קרטר חיממה את דואה ליפה בסיבוב ההופעות שלה, *The Self-Titled Tour*.

באפריל 2018, קרטר חיממה את Rag'n'Bone Man בסיבוב ההופעות שלו, *Sounds of the City Tour*.

ב-10 בדצמבר 2018, היא הוציאה את המיני-אלבום הראשון שלה, *Why Her Not Me*. בין השירים במיני-אלבום, נמצא הסינגל "Why Her Not Me".

ב-2019, קרטר הוצבה במקום ה-3 בסקר "Sound of 2019" של BBC Music .

ב-2020, קרטר השתתפה בגרסת הכיסוי של השיר "Times Like These" , יחד עם אמנים אחרים כמו אלי גולדינג, דואה ליפה, ריטה אורה, אן-מארי ואחרים.

## קישורים חיצוניים
* 

* גרייס קרטר, באתר BBC
* כתבה על גרייס קרטר, ב

## הערות שוליים

קטגוריה:זמרות-יוצרות בריטיות
קטגוריה:מוזיקאיות בריטיות
קטגוריה:פזמונאיות בריטיות
קטגוריה:בריטיות שנולדו ב-1997
קטגוריה:בריטים שנולדו ב-1997
טריצרטופסיני

**טריצרטופסיני** (שם מדעי: Triceratopsini) הוא שבט (קבוצה טקסונומית הניצבת מתחת לתת-משפחה) של דינוזאורים ממשפחת הצרטופסיים ותת-משפחת הכסמוזאורים, אשר התקיימו במהלך הקרטיקון העליון של הקמפן והמאסטריכט שלפני 74.73 עד 66 מיליון שנה לפני זמננו. הם נכחדו סופית עם הכחדת הקרטיקון הגדולה. הם התגלו בקנדה ובמערב ארצות הברית.

הקבוצה הוגדרה בשנת 2011 על ידי ניקולס לונגריץ' במאמר בו תיאר את הטיטאנוצרטופס, עם התקבצות של מאובני צרטופסים הקרובים לטריצרטופס. ההגדרה הפילוגנטית של ענף זה היא . ככל הנראה לכל חברי השבט יש מוצא משותף.

כל חברי הקבוצה - למעט רגאליצרטופס וטטנקצרטופס - היו דינוזאורים גדולים, באורך של  ומשקל של 5–12 טונות.
בני הקבוצה נחשבים לכסמוזאורים בעלי מספר תכונות המתאימות לצנטרוזאורים כמו קרן אף ארוכה וצרה יחסית. הם היו בעלי עטרה ארוכה, גדולה וגבוהה: בחלק מהמינים בלטו סביבה בלטו בליטות משולשיות קטנות ובאחרים השפה הייתה חלקה (כמו בטורוזאורוס). בנוסף היו להם קרניים ארוכות מעל הגבות ששימשו להרתעת טורפים כמו הטירנוזאוריים ולתצוגה תוך-מינית. בחלק מהמינים ייתכן שהם גם שימשו ללחימה בפועל, הן בטורפים והן בפרטים אחרים מאותו מין.

חברים רבים בשבט זה נחשבים למינים שמעמדם הטקסונומי נתון בספק ביניהם האגתאומס, הנדוצרטופס,  הטטנקצרטופס והאוחוצרטופס. כמה מדענים כמו ג'ק הורנר סוברים שגם הטורוזאורוס הוא טקסון בטל שלמעשה שייך לטריצרטופס, אך הדבר טרם התקבל בקהילה המדעית.

## מיון
[ממוזער|250px|[מיניאטורות דינוזאורים|פסלון של טריצרטופס, מאת Sideshow Collectibles]]
*שבט **טריצרטופסיני** (Triceratopsini)
**סוג אגתאומס (*Agathaumas*)?
**סוג אאוטריצרטופס (*Eotriceratops*)
**סוג נדוצרטופס (*Nedoceratops*)?
**סוג אוחוצרטופס (*Ojoceratops*)?
**סוג רגאליצרטופס (*Regaliceratops*)
**סוג טטנקצרטופס (*Tatankaceratops*)?
**סוג טיטאנוצרטופס (*Titanoceratops*)
**סוג טורוזאורוס (*Torosaurus*)
**סוג טריצרטופס (*Triceratops*)

## ראו גם
* כסמוזאורים
* צנטרוזאורים

## קישורים חיצוניים

קטגוריה:כסמוזאורים
מייקל איירונסייד

**פרדריק רג'ינלד "מייקל" איירונסייד** (באנגלית: **Frederick Reginald "Michael" Ironside**; נולד ב-12 בפברואר 1950) הוא שחקן, מדבב, מפיק, תסריטאי ובמאי קולנוע קנדי. 

## קורות חייו
איירונסייד נולד בטורונטו, אונטריו, אחד מחמשת ילדיהם של פטרישה ג'ון פאסמור-איירונסייד ורוברט וולטר איירונסייד. הוא ממוצא אנגלי, אירי וסקוטי. בגיל 15 כתב את המחזה הראשון שלו, "The Shelter".

נשוי לקארן מארלס דינווידי מ-1986. לזוג יש בת משותפת שנולדה ב-1998. יש לו גם בת מנישואיו הקודמים.

החלים מסרטן בלוטת התריס ומסרטן הערמונית.

## פילמוגרפיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:קנדים ממוצא סקוטי
קטגוריה:קנדים שנולדו ב-1950
מיס תבל 2002

שמאל|ממוזער|180px|
**מיס תבל 2002** היא תחרות מיס תבל ה-51 במספר, התחרות נערכה בסן חואן.

75 מתמודדות השתתפו בתחרות, בחלק האמנותי של הטקס הופיע הזמר מארק אנתוני.

זוהי התחרות מיס תבל האחרונה ששודרה ב-CBS, שכן לאחר מכן הועתק שידור התחרות לרשת NBC.

בתחרות זו לראשונה בהיסטוריה נשלל מהזוכה במיס תבל תוארה, וסגניתה החלה להחזיק בתואר.

## תוצאות
### מיקום

## שופטים
* טייריס גיבסון
* מריסול מלרט
* כריסטופר מקדונלד
* מרשל פולק
* טטיאנה פטיץ

## קישורים חיצוניים

* 
* התחרות המלאה
* 

## הערות שוליים

קטגוריה:מיס תבל
קטגוריה:תחרויות יופי ב-2002
קטגוריה:פוארטו ריקו
קטגוריה:2002 באמריקה הצפונית
קטגוריה:2002 בארצות הברית
יאמה ספיקה

ממוזער|300px|"יאמה ספיקה"
**יאמה ספיקה** (באנגלית: **Yema Spica**, קרוי גם: **Yema M70**) הוא מיניוואן מתוצרת יצרנית כלי הרכב הסינית **Yema Auto**  (שם רשמי: Sichuan Yema Automobile Co., Ltd) אשר מיוצר משנת 2015 בסין.

## "יאמה ספיקה"

* דגם "יאמה ספיקה" הוצג לראשונה בספטמבר 2015 בתערוכת הרכב הבינלאומית בעיר צ'נגדו בירת מחוז סצ'ואן שבמרכז הרפובליקה העממית של סין.
* 7 נוסעים בתצורת ישיבה: 2+2+3.
* 5 דלתות, 2 דלתות צד אחוריות - דלתות הזזה. 
* מנוע קדמי.
* מנוע בנזין.
* 3 רמות גימור.
* קיבולת מכל דלק - 50 ליטר
* מחיר היחידה נע בין 59,800 – 75,800 רנמינבי (ספטמבר 2015, בסין).

## מכירות (מנובמבר 2017 - אוקטובר 2019)

* 787 יחידות (נובמבר–דצמבר 2017).
* 9,200 יחידות (2018).
* 2,041 יחידות (ינואר–אוקטובר 2019).

## ראו גם
* יאמה T70
* יאמה T80

## קישורים חיצוניים

* 
* אתר היצרן  (yemaglobal.com/vehicles/Spica)

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2015
קטגוריה:כלי רכב המיוצרים בסין
ונק

**ונק** (בהונגרית: **Vének**) הוא כפר זעיר במחוז גיור-מושון-שופרון, שבצפון-מערב הונגריה.

ישנו תיעוד להימצאות של 6 יהודים בונק בשנת 1880.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
צ'ארלס ר. נייט

**צ'ארלס רוברט נייט** (באנגלית: **Charles Robert Knight**; 2 באוקטובר 1874 – 12 באפריל 1953) היה אמן פלאונטולוגי הידוע באיורי דינוזאורים ובעלי חיים פרהיסטוריים.

## ביוגרפיה
הוא נולד בברוקלין, ניו יורק ב-1874. בצעירותו החל להתעניין בטבע ובבעלי חיים ולעיתים קרובות אייר מתוך ספרי הטבע של אביו, זאת אף על פי שהיה בעל אסטיגמציה מפגיעה בעינו הימנית. לשם כך הותאמו לו משקפיים מיוחדים.

הוא למד רישום במוזיאון המטרופוליטן לאמנות וב-1890 הצטרף לחברת אמני כנסיות בסגנון ויטראז'. כעבור שנתיים פרש והחל לאייר ספרים וחוברות כעצמאי.

עיסוקו העיקרי כאומן פלאונטולגי, החלה עם ביקורו במוזיאון האמריקאי לתולדות הטבע, בו התבקש בידי ד"ר ג'ייקוב וורטמן לאייר את החזיר הפרהיסטורי אנטלודון מתוך מאובנים ונייט עשה זאת באמצעות לימוד האנטומיה של החזיר ואיור של האנטלודון ע"פ הממצאים (למעשה האנטלודונט לא היה חזיר אמיתי אלא בן למשפחה עצמאית - האנטלודונטיים). את העבודה הוא הגיש מאוירת בצבעי מים. האיור הפך לפופולרי מאוד ולאורך הזמן נייט התמקד בעבודה של יצורים פרהיסטוריים בצבעי מים, אותם נתן למוזיאון הטבע.

עבודה ידועה במיוחד שלו היא איור של שני פרטי דריפטוזאורוסים (שבעבר כונו בשם *Laelaps*) בעודם מזנקים זה מעל זה, אותו אייר עבור המוזיאון האמריקאי לתולדות הטבע. איור זה הציג את הדינוזאורים לראשונה כיצורים פעלתניים ולא כזוחלים איטיים וכבדים כמו שתוארו במאה שלפני כן. עבודה ידועה מאוד שלו היא הדיורמה של טירנוזאורוס רקס נלחם בטריצרטופס אותה צייר ב-1942 עבור מוזיאון פילד להיסטוריה של הטבע בשיקגו. עבודות אלה השאירו רושם על הדימוי הציבורי של מינים נכחדים רבים.

לאורך השנים הוא עבד בעוד איורים מרשימים רבים, אשר הציגו לראשונה מינים פרהיסטוריים משוחזרים כמו שהם חיו וגם מינים קיימים כמו עופות. בין השאר אייר את האגתאומס, האלוזאורוס, הברונטוזאורוס, ממותה צמרית וסמילודון. חלק מהיצירות קיבלו ביקורת שהם נעשו להצגה אמנותית וכללו פגמים בעייתיים רבים. בנוסף טענו שלנייט חסרה הכשרה בפלאונטולוגיה, מה שתרם לכך.

את עבודתו האחרונה הוא ערך ב-1951 למוזיאון בסקרנטון, פנסילבניה ולאחר מכן פרש והפנה זמן למשפחתו, אשר התעסקה גם היא ביצורים נכחדים. לאחר שנתיים נפטר בביתו שבמנהטן.

## איורים שונים של צ'ארלס נייט

קובץ:Knight entelodont.jpg|אנטלודון - האיור הראשון של נייט
קובץ:Laelaps-Charles Knight-1897.jpg|דריפטוזאורוסים נלחמים
קובץ:Knight Triceratops.jpg|טריצרטופס
קובץ:Eobasileus.jpg|אאובסילאוס
קובץ:Megacerops Knight.jpg|מגצרופס
קובץ:Columbian mammoth TFA.jpg|ממותה קולומביאנית
קובץ:Stego.jpg|סטגוזאורוס
קובץ:Knight Phenacodus.jpg|פינקודוס


## ראו גם
* אמנות פלאונטולוגית

## קישורים חיצוניים

* אתר על עבודותיו של צ'ארלס נייט 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:פלאונטולוגים אמריקאים
קטגוריה:אמנים פלאונטולוגיים
קטגוריה:ציירים אמריקאים
קטגוריה:אמריקאים שנולדו ב-1874
קטגוריה:אמריקאים שנפטרו ב-1953
טרק-סגפרדו

**טרק-סגפרדו** (באנגלית: **Trek-Segafredo**) היא קבוצת רכיבה מקצוענית, שרשומה בארצות הברית ושייכת לדרג הוורלד טור. לקבוצה ניצחון בגרנד טור אחד, עם כריס הורנר בוואלטה אספנייה 2013.

## היסטוריה ופעילות
### השנים הראשונות
#### 2011–2013
הקבוצה נוסדה ב-2011 בשם "לאופרד–טרק", וכללה רוכבים בכירים כמו האחים אנדי ופרנק שלק, פביאן קנצ'לרה, ינס וויגט ועוד. הקבוצה רשמה עונת בכורה מוצלחת, עם ניצחונות בקטעים בטירנו - אדריאטיקו, בטור דה פראנס, בטור דה סוויס וגם במונומנט ג'ירו די לומברדיה בסוף העונה, בנוסף לכך היא סיימה שנייה בטור דה פראנס לאחר שאנדי שלק היה שני לקאדל אוונס. אך על ההישגים האלו העיב המוות של רוכב הקבוצה ווטר וויטלנד בקטע השלישי בג'ירו ד'איטליה, שמת לאחר התרסקות במהירות גבוהה. כתוצאה מהמוות שלו כל הקבוצה עזבה את התחרות ביום למחרת.

ב-2012 הקבוצה המשיכה להתחזק וצירפה לשורותיה רוכבים בכירים כמו יאקוב פוגלסן, אנדראס קלודן וירוסלב פופוביץ'. קנצ'לרה, פוגלסן וג'אקומו ניצולו הם הרוכבים הכי הישגיים של הקבוצה בעונה הזו, שלושתם עם ארבעה ניצחונות שלושתם עם ארבעה ניצחונות. בין ניצחונותיו של קנצ'לרה יש גם קטע בטור דה פראנס. השם של הקבוצה שונה ל"רדיושק–ניסן" והם הפכו לגלגול ההמשך של קבוצת רדיושק. 

ב-2013 העונה רשמה את אחת העונות המוצלחות בתולדותיה, עם ניצחון ברונדה ון פלנדרן ובפריז - רובה, בשני המרוצים ניצח פביאן קנצ'לרה. בנוסף לכך הקבוצה ניצחה בחמש אליפויות לאומיות, אך רגע השיא הגיע כאשר כריס הורנר ניצח בוואלטה אספנייה ובשלושה קטעים במרוץ, מקדים את וינצ'נצו ניבאלי. בנוסף לכך, קנצ'לרה ניצח גם קטע בודד במרוץ.

### טרק פאקטורי-רייסינג
#### 2014-2015
ב-2014 הקבוצה עברה להיקרא "טרק פאקטורי-רייסינג", ועברה להיות רשומה בארצות הברית לאחר שעד 2013 הייתה רשומה בלוקסמבורג. רוכב הקבוצה, פביאן קנצ'לרה, ניצח שנית ברונדה ון פלנדרן. ב-2015 הקבוצה רשמה עונה בינונית, שהתוצאות הבולטות בה היו ניצחונות בשני קטעים בוואלטה אספנייה.

### טרק-סגפרדו
#### 2016-היום
ב-2016 חברת הקפה האיטלקית סגפרדו הפכה לספונסר הראשי של הקבוצה, והשם שונה ל"טרק-סגפרדו". ניצחונותיה הבולטים של הקבוצה היו בסטראדה ביאנקה עם פביאן קנצ'לרה, ובקלאסיקה סן סבסטיאן עם באוקה מולמה בתום העונה, קנצ'לרה שהיה אחד הרוכבים הבולטים בקבוצה ורכב בה מאז הקמתה של הקבוצה, פרש.

ב-2017 אלברטו קונטדור הצטרף לקבוצה לעונה אחת בלבד לאחר שקבוצת טינקוף בה רכב התפרקה. הוא הספיק לסיים חמישי בוואלטה אספנייה ולנצח את הקטע ה-20 במרוץ.

ב-2018 הקבוצה ניצחה בגראן פרמיו ברונו בגלי עם באוקה מולמה, קטע ב עם תומאס סקוויינס הלטבי, וקטע בוולטה אה קטלוניה עם יארלינסון פאנטאנו.

ב-2019 הקבוצה ניצחה את קטגוריית מלך ההר בג'ירו ד'איטליה, שגם ניצח את הקטע ה-16 במרוץ. בסוף העונה הקבוצה רשמה שני הישגים גדולים, הראשון מביניהם היה הניצחון של באוקה מולמה בג'ירו די לומברדיה, והשני היה הניצחון של מאדס פדרסן באליפות העולם באופני כביש.

## סגל הקבוצה

## קבוצת הנשים
לקבוצה גם קבוצת נשים פעילה, שהרוכבות הבולטות בה הן אלן ואן דייק, לטיזייה פטרנוסטר, אליסה לונגו - בורגיני, וליזי דייגנן.

## פרשיות סמים
ביוני 2017, ה־UCI הודיעו שאנדרה קרדוסו, אחד מרוכבי הקבוצה נמצא חיובי בשימוש של EPO והושעה מהקבוצה עקב כך. עוד רוכב של הקבוצה שנמצא חיובי בשימוש של EPO הוא יארלינסון פאנטאנו באפריל 2019, וגם הוא הושעה ולאחר מכן פרש מרכיבה תחרותית.

## קישורים חיצוניים

* 
* 

## הערות שוליים

קטגוריה:קבוצות אופניים אמריקאיות
שגרירות הפיליפינים בישראל

**שגרירות הפיליפינים בישראל** היא השגרירות, הנציגות הדיפלומטית ומקום משכן שגריר הפיליפינים בישראל.

## היסטוריה
הפיליפינים פתחה את השגרירות בישראל ב-1962, 5 שנים אחרי כינון היחסים הדיפלומטיים בין המדינות. במקביל נפתחה שגרירות ישראל בפיליפינים במנילה, בירת הפיליפינים.

ב-2000 עתרה השגרירות לבג"ץ בשל מעצרים וצווי גירוש ללא חקירה נגד אזרחים פיליפינים.

ב-23 בנובמבר 2010 חתמו ישראל והפיליפינים על הסכם מכס במשרדי השגרירות.

בדצמבר 2017 נטען על ידי משרד החוץ הישראלי כי הפיליפינים היא אחת מעשר מדינות לפחות שביקשו להעביר את שגרירותן לירושלים, בעקבות העברת שגרירות ארצות הברית לירושלים. משרד החוץ הפיליפיני הוציא הודעת הכחשה וכי הוא תומך בפתרון שתי המדינות. ב-2018 הכחיש שוב דובר נשיא הפיליפינים כי הממשלה שוקלת להעביר את השגרירות, וציין כי הנושא לא עלה על הפרק בביקור נשיא הפיליפינים רודריגו דוטרטה בישראל.

בדצמבר 2019 בשל דיכוי מנהיגי העובדים בפיליפינים התקיימה הפגנה מול השגרירות, ויו"ר ההסתדרות ארנון בר-דוד קרא להפסקת המעצרים וההתנכלויות לפעילי איגודים במדינה.

ב-30 במאי 2021 זומן השגריר מכירוג אלברטו לשיחת בירור במשרד החוץ בעקבות תמיכת הפיליפינים במועצה לזכויות אדם בהקמת ועדת בדיקה וחקירה נגד ישראל על אירועי מבצע שומר החומות.

## צוות ופעילות
בראש צוות השגרירות עומד השגריר פדרו ליילו ג׳וניור.

פעילות השגרירות מתמקדת בטיפול באזרחי הפיליפינים השוהים בישראל כעובדים זרים. ב-2013 אורגן על ידי השגרירות יריד תיירות ותרבות בחיפה, בשיתוף עם עיריית חיפה.

השגרירות מקיימת אירועים כגון אירוע לזכרו של הנשיא מנואל קזון שהציל יהודים בשואה, וקידום קשרים של לשכות מסחר.

## ראו גם
* יחסי הפיליפינים–ישראל
* שגרירות ישראל במנילה

## קישורים חיצוניים

* 

## הערות שוליים

קטגוריה:יחסי הפיליפינים–ישראל
הפיליפינים
איתן מדמון

**איתן מדמון** (נולד ב-23 בינואר 1966) הוא רואה חשבון המכהן כמנכ"ל איגוד הבנקים בישראל. בעבר שימש מנכ"ל גלובס מוניטין, קבוצת חברות המוציאה לאור את העיתון הכלכלי "גלובס".

## ביוגרפיה

מדמון נולד בחדרה למשפחה שעלתה מתימן, והוא הצעיר מבין ארבעה אחים. אביו, סעדיה, עלה לארץ ישראל בשנת 1937 בשיירה רגלית, התיישב בחדרה, הצטרף לאצ"ל וישב במחנה המעצר בלטרון, היה פעיל חברתי וזכה בתואר "יקיר העיר". אימו, שרה, בת למשפחה חקלאית, הגיעה לישראל בשנת 1948 במבצע על כנפי נשרים ("מרבד הקסמים").

מדמון למד בישיבה התיכונית מדרשית נעם, ובשנת 1984 התגייס לחיל הים. סיים בהצטיינות קורס חובלים ולאחר מכן קורס פיקוד ימי מתקדם בבית הספר לפיקוד ימי. השתחרר מצה"ל בשנת 1990 בדרגת סרן. הוא ממשיך לשרת במילואים כמפקד גיבושים בקורס חובלים, בדרגת סגן אלוף. למד כלכלה וחשבונאות באוניברסיטת תל אביב, בעל רישיון רואה חשבון מוסמך. משנת 2010 מלמד בחוג לכלכלה במכללה למינהל קורס בניתוח דוחות כספיים והערכות שווי של חברות.

מדמון מתגורר עם משפחתו בקריית אונו. נשוי לחני, מורה לאנגלית, ולבני הזוג שתי בנות ובן.

## קריירה

מדמון החל את הקריירה במשרד רואי החשבון ליובושיץ קסירר, שהיה חלק מרשת פירמת ראיית החשבון והייעוץ העולמית ארתור אנדרסן. הוא ניהל צוותים שעסקו בתחומי הביקורת והמיסים, וכן בהכנת עבודות כלכליות.

בשנת 1999 הצטרף לקבוצת "גלובס מוניטין" בתפקיד סמנכ"ל כספים. הקבוצה החזיקה באותם ימים במגוון של כ-20 חברות בתחומי תקשורת, אינטרנט וטכנולוגיה, ובכללן העיתון הכלכלי "גלובס", שבו היא מחזיקה עד היום, וכן קווי זהב, ערוצי זהב וחברות נוספות. בתחילת 2006 מונה למנכ"ל הקבוצה, ובמשך 11 שנים כיהן בתפקיד. תוך כדי כהונתו התמודדה הקבוצה עם התחרות שהתפתחה מול שני גופי תוכן כלכלי שהצטרפו לשוק התקשורת – "TheMarker" מקבוצת "הארץ", שעבר גם למהדורה מודפסת, ו"כלכליסט" מקבוצת "ידיעות אחרונות".

מדמון הוביל מהלכים להרחבת הפעילות של "גלובס" למתן שירותים נוספים, כמו גלובס מכרזים, שירותי דירוג בשיתוף עם "דן אנד ברדסטריט", שירותי הפצה של נתונים פיננסיים בשיתוף מערכת המסחר טרייד וואן – TradeOne – וכלים נוספים לגיוון מקורות ההכנסה של העיתון.

לאחר סיום עבודתו ב"גלובס", באפריל 2017, ניהל מדמון קבוצת נדל"ן פרטית שעסקה בייזום פרויקטים של מגורים, מלונאות ומסחר בתל אביב ובניו יורק.

במאי 2019 מונה למנכ"ל איגוד הבנקים בישראל.

## פעילות ציבורית
מדמון חבר במועצה הציבורית של אלו"ט החל משנת 2017 וחבר במועצה הציבורית של קמפוס ביאליק-רוגוזין בתל אביב.

## קישורים חיצוניים

* עמוד של איתן מדמון במכללה למינהל

קטגוריה:רואי חשבון ישראלים
קטגוריה:בוגרי אוניברסיטת תל אביב
קטגוריה:מנכ"לים ישראלים
קטגוריה:בוגרי קורס חובלים
קטגוריה:בוגרי מדרשית נעם
קטגוריה:קריית אונו: אישים
קטגוריה:ישראלים שנולדו ב-1966
קלאסיקת לונדון-סארי

ממוזער|שמאל|טקסט=שלושה רוכבי אופניים ממדינות ארצות הברית וקנדה משתתפים במרוץ אופניים בלונדון|מרוץ האופניים בלונדון
**קלאסיקת לונדון-סארי** (באנגלית: **London–Surrey Classic**) היה מרוץ אופניים חד-יומי שהתחיל בלונדון עבר באזור גבעי במחוז סארי, שב למרכז לונדון והסתיים ב. המרוץ היה חלק מפסטיבל אופניים בן יומיים שנערך בלונדון. המרוץ נוסד בשנת 2011, אז ניצח בו מרק קוונדיש המקומי. בשונה משאר המרוצים החד יומיים, המרוץ כלל גם קטגוריית מאיצים ואת קטגוריית מלך ההר. המנצח האחרון במרוץ במהדורה של 2019 הוא אליה ויוויאני. בשנת 2012 לא התקיים מרוץ עקב אולימפיאדת לונדון.

החל משנת 2017, היה המרוץ חלק מסבב מרוצי הוורלד טור. לאחר שהמרוץ לא התקיים במשך שנתיים רצופות, ב-2020 וב-2021, כתוצאה ממגפת הקורונה בממלכה המאוחדת, ולאחר שהתמיכה הכספית של מחוז סארי ושל נותנת החסות למרוץ פרודנשיאל הופסקו, הודיעו המארגנים על ביטול סופי של המרוץ ועל התמקדות באירועי "RideLondon" האחרים.

## היסטוריה
המרוץ החל ב-2011, כשנערך כמרוץ מבחן וניסוי לקראת מרוץ הכביש באולימפיאדת לונדון שעמדה להיערך כעבור שנה. המרוץ דורג על ידי ה-UCI בדרגה 1.2, השתתפו בו נבחרות לאומיות וניצח בו הבריטי מרק קוונדיש. במשחקים האולימפיים התקיים מרוץ הכביש האולימפי על בסיס אותו מסלול (עם מספר רב יותר של הקפות במסלול הסיבובי המצוי בסארי) וניצחו בו אלכסנדר וינוקורוב בין הגברים ומריאנה ווס בין הנשים. בסיום המשחקים האולימפיים הכריז ראש עיריית לונדון, בוריס ג'ונסון, על יצירת האירוע "RideLondon", המשלב מספר אירועי רכיבת אופניים עממיים ותחרותיים וכולל גם את מרוץ הנשים (נכון ל-2019, נקרא RideLondon Classique) ומרוץ הגברים, קלאסיקת לונדון-סארי, החותם את אירועי "RideLondon". המרוץ קיבל בשנותיו הראשונות דירוג 1.1 של ה-UCI ומ-2017 ועד 2019 היה בדירוג של מרוץ UCI World Tour.

חברת הביטוח והפיננסים הבריטית, פרודנשיאל , הייתה נותנת החסות לכל אירועי "RideLondon" החל מתחילת המפעל ב-2013 ועל כן שמו הרשמי של המרוץ הוא "**Prudential RideLondon-Surrey Classic**".

## מנצחים
### כללי

### מאיצים

### מלך ההר

## קישורים חיצוניים

* 

## הערות שוליים

קטגוריה:מרוצי וורלד טור
קטגוריה:מרוצי אופניים
קטגוריה:הממלכה המאוחדת: אופניים
קטגוריה:הממלכה המאוחדת: תחרויות ספורט
היפוהיפוס

**היפוהיפוס** (שם מדעי: *Hypohippus*; משמעות השם: "סוס נמוך") הוא סוג יונק נכחד ממשפחת הסוסיים, אשר חי במשך המיוקן באמריקה הצפונית לפני 11–17 מיליון שנה מהיום. המאובנים שלו התגלו בקולורדו, נברסקה ובמונטנה.

סוס קדום זה היה דומה מאוד לסוס מודרני, אם כי היה נמוך יותר וקרוב לגודל של פוני. הוא חי באותה תקופה עם המריקהיפוס, אך היה דומה יותר למינים קדומים יותר של סוסיים כמו המזוהיפוס מהאוליגוקן. בניגוד לסוסים של ימינו עוד הכיל 3 אצבעות ברגליו וכן היה בעל שיניים תחתונות צרות - התאמה לאכילת עלים ולא לרעיית עשב במישורים.

## מינים
בסוג נכללים המינים הבאים:
* Hypohippus affinis
* Hypohippus chico
* Hypohippus equinus
* Hypohippus nevadensis
* Hypohippus osborni
* Hypohippus pertinax
## קישורים חיצוניים

קטגוריה:בעלי חיים שתוארו ב-1858
קטגוריה:טקסונים שתוארו בידי ג'וזף ליידי
קטגוריה:מינים שנכחדו: סוסיים
קטגוריה:יונקים שחיו במיוקן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
ואמושסבדי

**ואמושסבדי** (בהונגרית: **Vámosszabadi**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1950 על בסיס שני הכפרים אלשוואמוש (Alsóvámos) וגיורסבדי (Győrszabadi).

## הקהילה היהודית
בשני הכפרים חיו יהודים בתקופות זמן שונות:
### יהודי אלשוואמוש

### יהודי גיורסבדי

## קישורים חיצוניים

*  

## הערות שוליים

קטגוריה:הונגריה: כפרים
רוסיה האחרת (מפלגה)

**רוסיה האחרת** (ברוסית: **Другая Россия**) היא מפלגה רוסית לא רשומה שנוסדה ב-10 ביולי 2010. המפלגה מאמינה בבולשביזם לאומי.

## היסטוריה
### מקורות
רוסיה האחרת הוקמה ב-10 ביולי 2010 על ידי חברי המפלגה הנציונל-בולשביקית במהלך הקונגרס שלהם במוסקבה. ב-21 בינואר 2011, רוסיה האחרת נדחתה על ידי שירות הרישום הפדרלי מכיוון שלא הייתה להם מספיק תמיכה פופולרית בקרב העם הרוסי.

### פעילות
[שמאל|ממוזער| דגל המפלגה של רוסיה האחרת ב[דונצק|דונייצק, אוקראינה במהלך המחאות פרו-רוסיות באפריל 2014]] 
בשנת 2010 נעצרו והוכו שלושה מחברי המפלגה בשל תפקידם במהומות כיכר מאנז'. מעצרים אלה סומנו על ידי ארגוני זכויות אדם כמניעים פוליטיים בשל מעורבות החברים ברוסיה האחרת.

מאז 2014 השתתפו חברי התנועה בתסיסה הפרו-רוסית בדונבאס. חברי המפלגה הקימו כוחות חמושים כאשר לפחות שני אנשי רוסיה האחרת נהרגו במהלך המלחמה בדונבאס.

ב-6 בנובמבר 2017 נעצרו פעילים אחדים בסנקט פטרבורג בהפגנה בלתי מורשית בעת האירועים שהם ארגנו לציון שנת המאה למהפכה הבולשביקית.

ב-7 בפברואר 2018 נהרג קיריל אנאנייב, חבר ותיק במפלגה, בתקיפות האוויריות במהלך קרב חשאם. ידוע כי גויס לצבא להשתתף במעורבות הרוסית במלחמת האזרחים הסורית.

ב-22 בספטמבר 2018 נערך במוסקבה הקונגרס המיוחד של מפלגת רוסיה האחרת. אדוארד לימונוב ומנהיגים נוספים נשאו נאומים. בקונגרס השתתפו צירים מסניפים אזוריים של המפלגה. בנס אייג'ו השתתף כנציג הכוחות המזוינים של נובורוסיה.

במהלך התערוכה לביטחון בינלאומי במוסקבה ב-26 באוקטובר 2018, הפעילה אולגה שאלינה, פעילת התנועה, כרתה את עורקיה כמעשה מחאה סמלי על הפרות זכויות אדם במערכת הכליאה הרוסית. היא דיברה על התנאים בבתי הכלא ברוסיה והפיצה עלוני ביקורת על המשטרה וצעקה "חופש לאסירים!". 

## דעות
סגן ראש הממשלה לשעבר בוריס נמצוב אמר כי רוסיה האחרת "איחדה את הנציונל-בולשביקים, הלאומנים, הליברלים, הסוציאל-דמוקרטים והסוציאליסטים" והוסיף כי "אין מפלגות הדומות לזו בשום מקום בעולם".

## ראו גם
* המפלגה הנציונל-בולשביקית
* רוסיה האחרת
* המלחמה בדונבאס
* אלכסנדר דוגין

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תנועות פוליטיות
קטגוריה:רוסיה: מפלגות
קטגוריה:מפלגות קומוניסטיות
קטגוריה:רוסיה: ארגונים
קטגוריה:2010 ברוסיה
קטגוריה:מפלגות שהוקמו ב-2010
מרוץ קאדל אוונס דרך האוקיינוס הגדולה

**מרוץ [[קאדל אוונס]] [[דרך האוקיינוס הגדולה]]** (באנגלית: **Cadel Evans Great Ocean Road Race**) הוא מרוץ אופניים חד-יומי לנשים ולגברים על שמו של רוכב האופניים האוסטרלי קאדל אוונס שמתקיים באוסטרליה בג'ילונג (ויקטוריה). המרוץ הוא מסבב מרוצי הוורלד טור, הדרג הבכיר ביותר של מרוצי אופני כביש. המרוץ הוא אחד מהמרוצים הבכירים שפותחים את עונת האופניים ומתקיים בסוף ינואר.

## מסלול
מרוץ הגברים הוא באורך משתנה ונמצא בטווח של 175-150 קילומטרים. מרוץ הנשים גם הוא באורך משתנה, בטווח של 140-110 קילומטרים. בנוסף למרוצים המקצועיים, למרוץ גם גרסה עממית באורכים שונים.

המרוץ מתחיל ומסתיים בג'ילונג', עובר בעיר ילדותו של קאדל אוונס, בארוון הידס, דרך הים ומשם חזרה לג'ילונג.

## מנצחים
### גברים

### נשים

## קישורים חיצוניים

* 

## הערות שוליים

קטגוריה:מרוצי וורלד טור
קטגוריה:מרוצי אופניים
קטגוריה:אוסטרליה: אופניים
קטגוריה:תחרויות ספורט באוסטרליה
סימון זכטר

**סימון זכטר** (בגרמנית: **Simon Sechter**; 11 באוקטובר 1788 – 10 בספטמבר 1867) היה תאורטיקאי מוזיקה, מורה, נגן עוגב, מנצח ומלחין. הוא היה אחד המלחינים הפורים ביותר מאז ומעולם, אף כי המוזיקה נשכחה ברובה וכיום זוכרים אותו בעיקר כמורה קפדן למוזיקה, שהנודע בתלמידיו היה אנטון ברוקנר.

קרל כריסטיאן מילר ליקט וערך את Die richtige Folge der Grundharmonien של סימון זכטר, "הסדר הנכון של הרמוניות יסודיות: מסה על בסים יסודיים, והיפוכיהם וחלופותיהם" (א. פונד, 1871; ג. שירמר, 1898).

## חייו
זכטר נולד בפרימבורק, ממלכת בוהמיה, אז חלק מן הקיסרות האוסטרית, ועבר לווינה בשנת 1804, שם תפס את מקומו של יאן וצלב וורישק כנגן העוגב של החצר הקיסרית בשנת 1824. ב-1810 התחיל ללמד פסנתר ופיתוח קול באקדמיה לסטודנטים עיוורים. ב-1828 נתן לפרנץ שוברט החולה שיעור אחד בקונטרפונקט. בשנת 1851 התמנה זכטר לפרופסור להלחנה בקונסרבטוריון של וינה. מממשיכו בקונסרבטוריון היה אנטון ברוקנר, תלמידו לשעבר, ששיטות ההוראה שלו התבססו על אלה של זכטר.

## שיטות הוראה
בין תלמידיו של זכטר היו אנרי וייטאן, פרנץ לכנר ואדוארד מרקסן (שלימד את יוהנס ברהמס פסנתר וקונטרפונקט).

שיטות ההוראה של זכטר היו מחמירות וקפדניות. לדוגמה, הוא אסר על ברוקנר לכתוב יצירות מקוריות בזמן שלמד אצלו קונטרפונקט. החוקר רוברט סימפסון סבור, ש"זכטר הוציא שלא מדעת מן הכוח אל הפועל את המקוריות של ברוקנר בכך, שעמד על דיכויה עד שמן הנמנע היה עוד להכיל אותה." זכטר לימד את ברוקנר באמצעות הדואר מ-1855 עד 1861 וראה בברוקנר את תלמידו המסור ביותר. לסיום לימודיו של ברוקנר, חיבר זכטר פוגה, שהקדיש לתלמידו.

בחיבורו בן שלושת הכרכים על עקרונות ההלחנה, "Die Grundsätze der musikalischen Komposition", כתב זכטר עבודה ראשונית, שהשפיעה על תאורטיקאים רבים שבאו אחריו. זכטר שאב את רעיונותיו מן התאוריות של ז'אן-פיליפ ראמו על הבס היסודי, הדיאטוני תמיד גם כאשר הרובד העליון מצטיין בכרומטיות; היסטוריונים של תאוריית המוזיקה רואים קשר מובהק בין זכטר לבין התפיסה הווינאית של תאוריית הבס היסודי.

## כמלחין
זכטר היה גם מלחין, ובתור שכזה הוא זכור בעיקר כמי שחיבר כ-5,000 פוגות (הוא השתדל לכתוב לפחות פוגה אחת ביום), אבל הוא כתב גם מיסות ואורטוריות. נוסף לכך, הלחין גם חמש אופרות - Das Testament des Magiers (1842), Ezzeline, die unglückliche Gegangene aus Deli-Katesse (1843),  Ali Hitsch-Hatsch (1844),  (Melusine {1851 ו-Des Müllers Ring (?) בשנים 1823–1824, היה זכטר אחד מ-51 מלחינים שחיברו וריאציה על ואלס מאת אנטון דיאבלי בשביל Vaterländischer Künstlerverein.

## קישורים חיצוניים

* ביוגרפיה של סימון זכטר באתר אולמיוזיק
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נגני עוגב אוסטרים
קטגוריה:תאורטיקאי מוזיקה
קטגוריה:מנצחים אוסטרים
קטגוריה:מלחינים אוסטרים
קטגוריה:פסנתרנים אוסטרים
קטגוריה:מוזיקולוגים אוסטרים
קטגוריה:מורים למוזיקה באוסטריה
קטגוריה:ילידי 1788
קטגוריה:נפטרים ב-1867
בית אמינוף

**בית אמינוף** הוא בניין מגורים, משרדים וחנויות הנמצא ברחוב יפו, פינת רחוב הסולל (היום רחוב חבצלת) בירושלים.
## היסטוריה
הבניין הוקם בשנת 1935 על ידי יוסף אמינוף שעלה עם אביו ממשהד בפרס באמצע שנות העשרים. השנים עסקו במסחר בשטיחים ותכשיטים. הבניין הוא תלת קומתי שתוכנן ובוצע ברמת בינוי גבוהה. האדריכל היה יווני-אורתודוקסי בשם נ' פתסיס.

בפתח הבניין מצוי גמלון ובשאר הפתחים מצויה אבן ראשה מעל הפתח. המרפסות יש מעקות בסגנון זריחת השמש, סגנון הנפוץ באמנות האר דקו של התקופה.

הבניין הוא חלק ממקבץ של ארבעה בניינים הנמצאים בצידו הצפוני של רחוב יפו (כיום במספרים 36–42), הבולטים בנוכחותם האורבנית. בניינים אלו נבנו על ידי יזמים פרטיים ונבנו ברמת בינוי גבוהה ומוקפדת. הם נבנו לצורך השכרת דירות וחנויות. בניין אמינוף שנבנה באמצע שנות השלושים היה האחרון מביניהם שנבנה. לקטע זה של רחוב יפו "חזות אירופית איכותית".

בפינת הבניין שכן מאז תקופת המנדט – "קפה אלסקה" שהיה ידוע בגלידה המשובחת שמכר. כיום ישנם בבניין בעיקר משרדים, ומלון קטן. בקומת הרחוב מצויות חנויות. במקום בו שכן בעבר "קפה אלסקה" נמצא היום סניף של קפה ארומה.


Aminof_House2.jpg|הגמלון מעל הכניסה
Aminof_House5.jpg|הקומה העליונה בבניין
Aminof_House3.jpg|הבניין (השמאלי) מכיוון מערב (2019)


## לקריאה נוספת
*דרור ורמן, הבוכרים ושכונתם בירושלים, יד יצחק בן-צבי, ירושלים 1991, עמ' 86.
*דוד קרוינקר, רחוב יפו, הוצאת כתר, ירושלים, 2005, עמ' 220–221.

## קישורים חיצוניים

## הערות שוליים

קטגוריה:רחוב יפו: מבנים
קטגוריה:בנייה ופיתוח בתקופת המנדט
קטגוריה:רחוב החבצלת
Far Longer than Forever

**Far Longer than Forever** (בעברית: **אוהב אותך לנצח**, בתרגום מילולי לעברית: "הרבה יותר מתמיד") הוא שיר פופ, רית'ם אנד בלוז עכשווי ונשמה, המשמש כשיר הנושא של הסרט "סוד הממלכה הקסומה" משנת 1994. השיר הולחן ונכתב על ידי לקס די אזודו, יחד עם כתיבתו של דייוויד זיפל, ובוצע על ידי רגינה בל וג'פרי אוסבורן. במהלך הסרט השיר מבוצע על ידי הנסיכה אודט והנסיך דרק, כאשר בגרסתו המקורית הם דובבו על ידי ליז קלאוואי והווארד מגילין בהתאמה, ובגרסתו העברית הם דובבו על ידי שלומית אהרון ויובל דור בהתאמה.

בשנת 1995, השיר היה מועמד לפרס גלובוס הזהב בקטגוריית השיר המקורי הטוב ביותר, אך הפסיד לשיר "Can You Feel the Love Tonight" מתוך הסרט "מלך האריות".

## תוכן
מילות השיר מספרות על מערכת יחסים בין שני אוהבים, שאף על פי שהם רחוקים זה מזה הם מאמינים שאהבתם תחבר ביניהם בסופו של דבר. בעלילת הסרט, השיר מושמע על ידי הנסיכה אודט והנסיך דרק אשר נשבעים לאהוב אחד את השני לנצח, למרות העובדה שיש ביניהם מרחק ונסיבות המפרידים ביניהם.

השיר מבוצע גם בחלק מסרטי סדרת הסרטים "סוד הממלכה הקסומה", אשר משמשים כהמשך לסרט המקורי.

## ביקורות
קרין ג'יימס, מבקרת הקולנוע, רשמה בעיתון "הניו יורק טיימס" שהשיר הוא חיקוי של השיר "Beauty and the Beast" מתוך הסרט "היפה והחיה", כמו כן היא הוסיפה שחמשת התווים הראשונים של השיר דומים.

מבקר הקולנוע של עיתון "The Seattle Times" רשם שהשיר הוא שיר הפופ האטרקטיבי ביותר בסרט מונפש.

ג'רי בק, היסטוריון האנימציה, אמר שהשירים בסרט מרתקים ביותר, במיוחד השיר "Far Longer than Forever".

## ראו גם
* סוד הממלכה הקסומה
* Can You Feel the Love Tonight

## קישורים חיצוניים
* ביצוע השיר, באתר יוטיוב
* ביצוע השיר באנגלית מתוך הסרט, באתר יוטיוב
* ביצוע השיר בעברית מתוך הסרט, באתר יוטיוב

קטגוריה:שירים באנגלית
קטגוריה:שירי נושא: אהבה
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות נשמה
קטגוריה:בלדות R&B עכשוויות
קטגוריה:סוד הממלכה הקסומה
טור האמירויות

**טור האמירויות** (בערבית: **جولة الإمارات**, באנגלית: **UAE Tour**) הוא מרוץ אופניים בקטעים שנוצר בשנת 2019, כתוצאה ממיזוג של טור דובאי וטור אבו דאבי. המרוץ הוא חלק מסבב ממרוצי הוורלד טור.

## היסטוריה
המרוץ נוצר ב-2019 כתוצאה ממיזוג של שני מרוצים, הטור של אבו דאבי והטור של דובאי. המנצח הראשון במרוץ היה פרימוז' רוגליץ' הסלובני. במהדורה של 2020, קוצר המרוץ מ-7 קטעים ל-5 קטעים. קטעים 6 ו-7 בוטלו לאחר ששני אנשי צוות איטלקים מאחת הקבוצות נמצאו חיוביים בבדיקה להימצאות נגיף הקורונה. במרוץ ניצח אדם ייטס, שהוביל את המרוץ לאחר הקטע החמישי.

## מנצחים
### כללי

### נקודות

### רוכב צעיר

## מרוץ הנשים
החל משנת 2023 נערך מרוץ קטעים לנשים. המרוץ נערך בפברואר, כשבוע לפני מרוץ הגברים. המרוץ כולל ארבעה קטעים. הקטע השלישי מסתיים בג'בל חפיט  ובארבעת המרוצים שנערכו עד 2026, המנצחת בקטע זה הייתה המנצחת בסיום בדירוג הכללי.
### מנצחות בדירוג הכללי

## קישורים חיצוניים
* 

## הערות שוליים

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט באיחוד האמירויות הערביות
ניול

**ניול** (בהונגרית: **Nyúl**) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1940 על בסיס שני הכפרים ניולפלו (Nyúlfalu) בתרגום לעברית "כפר הארנבים" וניולהג (Nyúlhegy) בתרגום לעברית "הר הארנבים".

## יהודי ניול
בניול חיו יהודים בתקופות זמן שונות:

## ילידי המקום

* **[[קארוי באל]]** (1894 – 1947)  היה דוקטור לרפואה יהודי-הונגרי, רופא פנימי ורופא ילדים.

## קישורים חיצוניים

*  

## הערות שוליים

קטגוריה:הונגריה: כפרים
מצר שולאר

**מצר שולאר** (באנגלית: **Schollaert Channel**) הוא מצר ים בין האי אונוור שמדרום מערב למצר, לאי בראבנט שמצפון מזרח למצר, המחבר בין מפרץ דאלמאן ומצר ז'רלאש בארכיפלג פאלמר, שלמול חוף חצי האי האנטארקטי שבאנטארקטיקה.

## היסטוריה
### גילוי המצר

המצר התגלה ומופה ב-30 בינואר 1898 על ידי המשלחת האנטארקטית הבלגית שחקרה את אנטארקטיקה בפיקודו של אדריאן דה ז'רלאש.

### מקור השם

ז'רלאש קרא למצר על שמו של פרנץ שולאר (Franc ois Schollaert)], מדינאי בלגי שר הפנים של בלגיה בין השנים 1895–1899 אשר השיג את תמיכת הממשלה הבלגית במשלחת הבלגית.

[מרכז|ממוזער|700x500 פיקסלים|ה[בראבנט (אי, אנטארקטיקה)|אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* מצר שולאר באתר הסקר הגאולוגי של ארצות הברית
* מצר שולר באתר הגאזט האנטארקטי המשווה SCAR של ממשלת אוסטרליה

## הערות שוליים

שולר
טייגר לאב

**טייגר לאב** (באנגלית: **Tiger Love**) הוא צמד פופ סינטיס ישראלי שהוקם ב-2010 על ידי האחים רועי וגיגי בן ארצי. הלהקה צברה פופולריות וחלקה במות עם אמנים כמו הפט שופ בויז, מארק רונסון וארקטיק מאנקיז. בראיון מ-2011 הצהירה הלהקה, שהתבססה אז בלונדון, שהיא מלונדון וניו יורק.

## היסטוריה
ממוזער| גיגי בן ארצי במהלך ראיון, מאי 2016
ממוזער| רועי בן ארצי, מאי 2019
"טייגר לאב" הוקמה בתחילת העשור השני של המאה ה-21 על ידי האחים רועי בן ארצי וגיגי בן ארצי. גיגי ניגן בס, ואילו אחיו רועי ניגן בגיטרה והיה הסולן הראשי. על פי הדיווחים, השיר של הלהקה "Pussy Cocaine" שיצא בשנת 2010 קיבל מאות אלפי צפיות ואף הגיע לעשירייה הראשונה של מצעד המוזיקה של "הייפ מאשין". הם חלקו במה עם אמנים כמו "פט שופ בויז" ומארק רונסון והופיעו ב"גרדיאן", במגזין "פייפר" ופרד פרי.

בשנת 2011, הופיעו טייגר לאב בפסטיבל המוזיקה של Lowlands בהולנד עם ארקטיק מאנקיז.

בשנת 2013 חיממו את הפט שום בויז בהופעה בישראל

בשנת 2016 הם הוציאו את הסינגל שלהם "חלל בחלל". בסרטון המלווה של הרצועה, הדוגמנית וסנסציית האינסטגרם אליה גאליאוטדינובה נראית מענגת את עצמה מינית.

## דיסקוגרפיה
### סינגלים
* **כוס קוקאין** (2010)
* **גשם קיץ** (2012)
* **שטח בחלל** (2016)
* **ראה עשן שמש** (2017)

## קישורים חיצוניים

* 

## הערות שוליים

קטגוריה:צמדים מוזיקליים ישראלים
קטגוריה:טיגריס בתרבות
קטגוריה:הרכבים מוזיקליים מתל אביב
קטגוריה:צמד אחים זמרים
קטגוריה:צמד אחאים זמרים
קרלוס פאוצ'לה

ממוזער|150px|פאוצ'לה בשנת 1929
**קרלוס פאוצ'לה** (בספרדית: **Carlos Peucelle**; 13 בספטמבר 1908 – 1 באפריל 1990) היה כדורגלן ומאמן ארגנטינאי, ששיחק בעמדת הקשר התקפי והקיצוני ימני. העביר את רוב קריירת המועדונים שלו בריבר פלייט.

## קריירת משחק
פאוצ'לה התחיל לשחק כדורגל במועדונים סן טלמו וספורטיבו בואנוס איירס לפני שעבר לקבוצה הטובה ביותר בארגנטינה באותו זמן, ריבר פלייט. בשנת 1931 הוא נרכש לריבר פלייט תמורת 10,000 פסו ושיחק שם למשך 10 שנים בהן ערך 407 משחקים בכל המסגרות, וכבש 143 שערים. במהלך תקופתו בריבר "לוס מיז'ונריוס" (כינויה של ריבר פלייט) זכו ארבע פעמים בליגה הארגנטינאית, ובתארים נוספים, כמו גביע אלדאו. בשנות הארבעים אימן את ההרכב של ריבר שהתפרסם בשם "לה מאקינה" (המכונה), כשתחתיו משחקים שחקנים כמו אנחל לברונה, חוסה מנואל מורנו, אלפרדו די סטפנו, אמדאו קאריסו ועוד.

פאוצ'לה שיחק בנבחרת ארגנטינה בין השנים 1928–1940 בהן ערך 59 הופעות וכבש 12 שערים. הוא זכה עימה פעמיים בקופה אמריקה בשנים 1929 ו-1937 כשבקופה אמריקה 1929 כבש שער אחד נגד פרו בניצחון 0–3. במונדיאל 1930, המונדיאל הראשון בהיסטוריה, כבש 3 שערים. הוא כבש צמד בחצי הגמר בניצחון 1–6 נגד ארצות הברית וכבש שער נוסף במשחק הגמר נגד מארחת הטורניר אורוגוואי, שבסופו של דבר לא עזר לה, כי הארגנטינאים הפסידו בסיום 4–2 וסיימו במקום השני.

## תארים
;כשחקן
;ריבר פלייט
* אליפות ארגנטינה (5): 1932, קופה קמפאונאטו 1936, קופה דה אורו 1936, 1937, 1941
* קופה דה קומפטנסיה: 1932
* קופה ד"ר קרלוס איבארגורן (2): 1937, 1941
* קופה אסקובר: 1941
* גביע אלדאו (3): 1936, 1937, 1941
;נבחרת ארגנטינה
* קופה אמריקה (2): 1929, 1937
* סגנות המונדיאל: 1930
;כמאמן
;ריבר פלייט
* אליפות ארגנטינה: 1945
* גביע אלדאו: 1945

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני מונדיאל 1930
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:כדורגלני ריבר פלייט
קטגוריה:מאמני סן לורנסו
קטגוריה:מאמני דפורטיבו קאלי
קטגוריה:מאמני קלוב אולימפיה
קטגוריה:מאמני ספורטינג קריסטל
קטגוריה:ארגנטינאים שנולדו ב-1908
קטגוריה:ארגנטינאים שנפטרו ב-1990
יונתן רוט

**יונתן רוט** (נולד ב-11 במרץ 1972) הוא נוירוכירורג ישראלי מנהל המערך הנוירוכירוגי בבית חולים איכילוב.
מנהל המחלקה לנוירוכירורגית ילדים בבית חולים דנה-דואק לילדים, במרכז רפואי תל אביב.

## ביוגרפיה
פרופסור רוט הוא בוגר בית הספר לרפואה של אוניברסיטת תל אביב, רופא בכיר במחלקה לנוירוכירורגיה ובמחלקה לנוירוכירורגית ילדים בבית חולים דנה-דואק לילדים. פרופסור רוט מומחה לעיסוק ב: הידרוצפלוס; גידולים מוחיים; ציסטות קולואידיות; ציסטות ארכנואידליות; קרניופרינגיומות; ניתוחים אנדוסקופים; ניתוחי אפילפסיה בילדים וניתוחים בחולים עם tuberous sclerosis.

הוא פרסם מעל 100 מאמרים מדעיים בג'ורנלים מובילים כגון Child's Nervous System, Journal of Neurosurgery Pediatrics, World Neurosurgery ועוד.

## חיים אישיים

## השתלמויות
* 2008: התמקצעות בניתוחים אנדוסקופיים לפתולוגיות תוך חדריות, וגישות דרך האף, לניתוחי בלוטת ההיפופיזה וגידולים של אזור בסיס הגולגולת, מרכז רפואי קורנל (NY)
* 2008-2009: תת-התמחות בנוירוכירורגית ילדים, תוך דגש על ניתוחים אנדוסקופים, ניתוחים לאפילפסיה ולגידולי מח. (NYUMC, NYC, NY)

## חברות באגודות מקצועיות
* החברה הישראלית לנוירוכירורגיה
* החברה האירופאית לנוירוכירורגית ילדים (ESPN)
* החברה הבינלאומית לנוירוכירורגית ילדים (ISPN)
* החברה הבינלאומית לנוירוכירורגיה אנדוסקופית (IFNE)

## הערות שוליים

קטגוריה:בעלי תואר דוקטור לרפואה מאוניברסיטת תל אביב
קטגוריה:נוירוכירורגים ישראלים
קטגוריה:סגל המרכז הרפואי תל אביב ע"ש סוראסקי
קטגוריה:ישראלים שנולדו ב-1972
מישל קיגן

**מישל אליזבת קיגן** (באנגלית: **Michelle Elizabeth Keegan**; נולדה ב-3 ביוני 1987) היא שחקנית אנגלייה, הידועה מהופעתה בתפקיד טינה מקינטייר באופרת הסבון "קורוניישן סטריט" של רשת ITV, ובתפקיד ג'ורג'י ליין בסדרת הדרמה "Our Girl" של ה-BBC. עוד כיכבה קיגן בסדרה "שקרים פשוטים" בתפקיד טרייסי, ובדמות טינה מור בסדרה "טינה ובובי".

## ביוגרפיה
קיגן נולדה בסטוקפורט למייקל קיגן וג'קי טרנר. סבתא רבתא שלה הייתה גיברלטרית, שהתחתנה עם חייל בריטי שהיה מוצב בגיברלטר. יש לה גם מוצא איטלקי מכיוון שאחד מאבות אבותיה היגר לגיברלטר מג'נובה. קיגן למדה בבית הספר התיכון סנט פטריק באקלס שליד מנצ'סטר, ואחר כך בבית הספר למשחק של מנצ'סטר. היא עבדה בחנות הכלבו סלפרידג'ס ובצ'ק אין בנמל התעופה מנצ'סטר.

בסוף 2007 הוצע לקיגן לגלם את טינה מקינטייר באופרת הסבון "קורוניישן סטריט", והיא קיבלה את התפקיד. ב-2013, אחרי שש שנים בתוכנית, החליטה לעזוב את הסדרה והדמות של טינה הומתה. הופעתה האחרונה הייתה ב-2 ביוני 2014. במשך הזמן ששיחקה בסדרה הדמות של טינה הופיעה בקווי עלילה חשובים. הגרדיאן כלל אותה בין עשר הדמויות הטובות ביותר של "קורוניישן סטריט" בכל הזמנים. ב-2008 נסעה קיגן לדרום אפריקה להופיע בסרט שיצא ישירות לווידאו "Coronation Street: Out of Africa", ספין אוף של אופרת הסבון שגם בה הופיעה בתפקיד טינה.

ביוני 2009 החלה קיגן להנחות תוכנית רדיו ב-BBC Radio 1 בשם "The Official Chart". בינואר 2011 הופיעה בשער מגזין FHM, ונכללה ברשימת "מאה הנשים הסקסיות" של המגזין לשנת 2010 ו-2011 במקום ה-30 וה-26 בהתאמה. במרץ 2013 הופיעה שוב בשער המגזין, ודורגה במקום הרביעי באותה שנה. ב-2014 ו-2015 דורגה במקום הראשון. (ג'ורג'יה מיי פוט שהצטלמה איתה באותה סדרה הגיעה למקום השני בשנים אלו).

ב-2009 שיחקה קיגן בתפקיד אורח בפרק ספיישל חג הפסחא של הסדרה "ננס אדום" בשם "Red Dwarf: Back to Earth". ביוני 2014 החלה להשתתף בסיבוב הופעות באירופה של המחזה "פיטר פן" בתפקיד טינקר בל.

ב-2015 לוהקה קיגן לתפקיד טרייסי בסדרת הדרמה של ה-BBC "שקרים פשוטים". ביוני 2015 פורסם שהיא תככב בתפקיד ראשי בדמות רב"ט ג'ורג'י ליין בעונה השנייה של סדרת הדרמה "הבחורה שלנו", שעלתה לשידור בספטמבר 2016. עונה שלישית של הסדרה הכוללת 12 פרקים שודרה החל מאוקטובר 2017. עוד ב-2016 שיחקה קיגן בתפקיד אורח בסדרה הקומית "Plebs". ביוני 2016 החלה בצילומי הסדרה "טינה ובובי", המבוססת על מערכת היחסים של טינה דין ובובי מור. המיני-סדרה שודרה בינואר 2017.

ב-2019 החלה קיגן לגלם את הדמות הראשית ארין בסיטקום הבריטי "Brassic" של ערוץ Sky One.

## חיים אישיים
לקיגן הייתה מערכת יחסים עם מקס ג'ורג', סולן להקת הוונטד. השניים התארסו ביוני 2011, אבל ניתקו את הקשר בשנה לאחר מכן. בספטמבר 2013 הכריזה קיגן על אירוסיה למקס רייט, כדורגלן לשעבר ואישיות טלוויזיונית. הם התחתנו ב-24 במאי 2015.

## פילמוגרפיה

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:אנגלים ממוצא ספרדי
קטגוריה:אנגליות שנולדו ב-1987
פול פאנין

**פול ג'ונס פאנין** (באנגלית: **Paul Jones Fannin**; 24 בינואר 1907 – 13 בינואר 2002) היה פוליטיקאי אמריקאי, שכיהן כחבר הסנאט של ארצות הברית מטעם מדינת אריזונה בשנים 1965–1977, וקודם לכן כמושל אריזונה בשנים 1959–1965.

## ביוגרפיה
פאנין נולד באשלנד שבקנטקי, בנם של תומאס ניוטון ורודה קתרין (לבית דייוויס) פאנין. אביו עבד כרפתן והיה בעל חנות רתמות. פאנין ומשפחתו עברו לפיניקס שבאריזונה כשהיה בן שמונה חודשים בשל המצב הבריאותי של אביו. את השכלתו המוקדמת רכש בבית הספר היסודי קנילוורת', וסיים את לימודיו בתיכון פיניקס יוניון ב-1925. פאנין למד שנתיים באוניברסיטת אריזונה לפני שהועבר לאוניברסיטת סטנפורד, שם קיבל תואר ראשון במנהל עסקים ב-1930. לאחר מכן הוא שב לפיניקס, שם הצטרף לעסקי כלי המתכת של משפחתו. בהמשך, הוא ואחיו ארנסט הקימו את "חברת פאנין לגז ולאספקה", חברה העוסקה בציוד לגז ולנפט. הוא שימש כנשיא החברה בשנים 1945–1956, עד שמכר את החברה.

ב-1934 נישא פאנין לאלמה אדינגטון, והשניים היו נשואים זה לזה עד למותה של אלמה ב-2001. לזוג נולדו בת אחת ושלושה בנים. ב-1958 נבחר פאנין למושל אריזונה, אחרי שבבחירות הכלליות גבר על התובע הכללי של אריזונה רוברט מוריסון בפער של כשלושים אלף קולות. הוא הושבע לתפקידו ב-5 בינואר 1959, ונבחר מחדש בשנים 1960 ו-1962. במהלך כהונתו כמושל הגדיל פאנין את המימון למערכת החינוך הציבורית באמצעות העלאת מסי קנייה, האיחד את תשלומי מסי הרכוש, נתן את ברכתו להקמת בית הספר הראשון לרפואה באריזונה, וייסד את "ועדת אריזונה-מקסיקו" לקידום תיירות ומסחר מעבר לגבול. הוא שימש גם כיושב ראש אגודת המושלים המערבית, וכן חבר בוועד המנהל של מועצת מושלי המדינה ובמועצה הלאומית המייעצת לביטחון אזרחי.

ב-1964, כאשר בחר הסנאטור בארי גולדווטר שלא להתמודד מחדש לסנאט במטרה להתמקד במסע הבחירות שלו לנשיאות ארצות הברית בבחירות 1964, נבחר פאנין למלא את מקומו בסנאט של ארצות הברית. הוא ניצח בקושי את הדמוקרט רוי אלסון, לשעבר עוזר לסנאטור קרל היידן, בהפרש של 51% לעומת 49%. הוא נבחר שוב לכהונה שנייה ב-1970, כשהוא גורף 56% מקולות הבוחרים. במהלך כהונתו, החזיק פאנין בשולחן הממתקים של הסנאט. ב-1976 בחר שלא להתמודד לתקופת כהונה שלישית.

במהלך הקריירה שלו בסנאט, פאנין הפגין עמדות שמרניות נוקשות, והצביע פעמים תכופות עם הסנאטור גולדווטר בנושאים מגוונים, בין היתר נגד התיקון לשוויון זכויות ב-1972. בתור הרפובליקני הבכיר בוועדת הפנים של הסנאט, היה פאנין הדובר של הנשיאים ריצ'רד ניקסון וג'רלד פורד בכל הנוגע למדיניות אנרגיה. עם זאת, הוא חבר לעמיתיו השמרניים מהמפלגה הדמוקרטית כדי לשמור על סעיף בחוק טאפט-הרטלי שאפשר למדינות ארצות הברית להחליט אם לאסור על חיוב חברות של עובדים באיגוד עובדים. ב-1968 נהפך לנותן החסות הראשי של מיזם מרכז אריזונה שהסיט את מי נהר הקולורדו למרכז ודרום אריזונה.

פאנין המשיך להתגורר בפיניקס עד שנפטר כתוצאה משבץ מוחי בינואר 2002.

## קישורים חיצוניים

* 
* 

## הערות שוליים

קטגוריה:אמריקאים ילידי קנטקי
קטגוריה:בוגרי בית הספר לעסקים של אוניברסיטת סטנפורד
קטגוריה:מושלי אריזונה
קטגוריה:מושלי מדינות ארצות הברית מהמפלגה הרפובליקנית
קטגוריה:חברי הסנאט של ארצות הברית מאריזונה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1907
קטגוריה:אמריקאים שנפטרו ב-2002
אגפלווה

**אגפלווה** (בהונגרית: **Ágfalva**) הוא כפר במחוז גיור-מושון-שופרון, שבצפון-מערב הונגריה.

הכפר הוזכר לראשונה במסמך משנת 1194. ממצאים ארכאולוגיים מצביעים על קיומו של יישוב במקום לפחות מאז הכיבוש הרומי. הכנסייה הראשונה במקום הוקמה ב-1265 והורדה ב-1789 לטובת כנסייה חדשה. ב-1784 קיבלו הפרוטסטנטים קיבלו היתר לבניית כנסייה ב-1784.

## יהודי אגפלווה
באגפלווה חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים